Document ID: 31987R0954

KOMISSION ASETUS (ETY) N:o 954/87,
annettu 1 päivänä huhtikuuta 1987,
saaliiden näytteenotosta kohdelajien ja suojeltujen lajien prosenttiosuuden määrittämiseksi pienisilmäisillä verkoilla kalastettaessa
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(),
ottaa huomioon tietyistä kalavarojen säilyttämistä koskevista teknisistä toimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 4026/86(), ja erityisesti sen 15 artiklan,
sekä katsoo, että
asetuksen (ETY) N:o 3094/86 2 artiklassa säädetään mahdollisuudesta käyttää yhtä tai useampia edustavia näytteitä kohdelajien ja suojeltujen lajien prosenttiosuuksien laskemisen pohjana,
olisi määriteltävä käsite "edustava näyte",
olisi määriteltävä tässä asetuksessa tarkoitetut käsitteet "pienisilmäisillä verkoilla pyydettävät lajit" ja "pienisilmäiset verkot",
olisi vahvistettava näytteenottomenetelmä, joka mahdollistaisi kohdelajien ja suojeltujen lajien prosenttiosuuksien määrittämisen pienisilmäisillä verkoilla kalastettaessa,
olisi määriteltävä tähän tarkoitukseen sovellettava tarkastusmenettely,
tässä asetuksessa vahvistettujen uusien sääntöjen vuoksi on tarpeen kumota saaliiden näytteenottoon liittyvän lisäpyynnin prosenttiosuuden määrittämisestä pienisilmäisillä verkoilla kalastettaessa 5 päivänä joulukuuta 1984 annettu komission asetus (ETY) N:o 3421/84(), ja
tässä asetuksessa määritellyt yksityiskohtaiset säännöt ovat kalavarojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Edustava näyte
Kohdelajien ja suojeltujen lajien, sellaisena kuin ne on mainittu asetuksen (ETY) N:o 3094/86 2 artiklassa, prosenttiosuuden määrittämiseksi pienisilmäisillä verkoilla kalastettaessa tämän asetuksen säännösten mukaisesti otettujen kalanäytteiden katsotaan edustavan aluksessa olevaa kokonaiskalamäärää tai aluksessa lajittelun jälkeen olevaa kokonaiskalamäärää tai lastiruumassa olevaa tai kyseisen asetuksen 2 artiklan 3 kohdassa tarkoitettua aluksesta purettavaa kokonaiskalamäärää.
2 artikla
Lajien ja verkkojen määritteleminen
Tässä asetuksessa tarkoitetaan:
- "pienisilmäisillä verkoilla pyydettävillä lajeilla" asetuksen (ETY) N:o 3094/86 liitteessä I lueteltuja kohdelajeja, joiden pyynnissä käytettävien verkkojen ohjeellinen vähimmäissilmäkoko on enintään 40 millimetriä,
- "pienisilmäisillä verkoilla" kaikkia verkkoja, joiden silmäkoko on enintään 60 millimetriä.
3 artikla
Aluksessa olevien kalamäärien arviointi
Jos aluksessa on pienisilmäisillä verkoilla pyydettäviä lajeja niin kyseisen jäsenvaltion toimivaltaisten viranomaisten edustajan, jäljempänä `tarkastaja`, on vahvistettava jokaisen aluksessa olevan lajiryhmän määrä pienisilmäisillä verkoilla pyydettyjen ja lajiteltujen kohdelajien ja suojeltujen lajien prosenttiosuuden laskemiseksi. Painojen määrittämisessä tarkastajan on otettava huomioon asetuksen (ETY) N:o 2057/82() 3 artiklan ja komission asetuksen (ETY) N:o 2807/83() mukaisesti pidettävistä rekistereistä saatavat tiedot (kalastuspäiväkirja).
4 artikla
Kalanäytteiden koostumus
1. Tarkastajan on suoritettava näytteiden ottaminen ja tarkastusmenettely.
2. Aluksen päälliköllä tai hänen edustajallaan on oikeus olla läsnä näytteitä otettaessa.
3. Näytteitä on otettava kaikista saaliin osista mukaan luettuna pienisilmäisillä verkoilla pyydettävät lajit.
4. On meneteltävä siten, että jokaisesta lastiruumasta tai sen osasta, joihin on pääsy, tai kannella olevista saaliista on ennen lajittelua tai sen jälkeen otettava ainakin yksi näyte asetuksen (ETY) N:o 3094/86 2 artiklan mukaisesti.
5. Mikäli mahdollista, tarkastajan on valittava näytteet, jotka ovat verrannolliset hänen arvioonsa jokaisessa lastiruumassa, sen osassa tai kannella olevien kalojen painoista.
6. Mikäli mahdollista näytteet on otettava lastiruuman tai sen osan eri tasoilta.
7. Kun näytteenotto suoritetaan purkamisen aikana näytteet on otettava tietyin väliajoin purkamisen kuluessa.
8. Näytteet on jaettava lajeihin tai lajiryhmiin. Jaottelun jälkeen on määritettävä jokaisen lajin tai lajiryhmän kokonaispaino.
5 artikla
Tarkastusmenettely
1. Alkunäytteenotto on suoritettava merellä mikäli se on teknisesti mahdollista.
2. Aluksen päällikkö voi vaatia uutta näytteenottoa suoritettavaksi satamassa ennen purkamista tai sen aikana.
Tarkastaja voi vaatia uutta näytteenottoa suoritettavaksi satamassa ennen purkamista ja uudelleen sen aikana mikäli aluksen päällikkö päättää purkaa saaliin aluksesta.
3. Jos aluksen päällikkö tai tarkastaja on vaatinut näytteenottoa saaliiden aluksesta purkamisen aikana niin tarkastajan valitsema satama on varustettava saaliiden purkamis- ja jalostuslaitteilla, jolleivät olosuhteet tarkastajan mielestä estä täyttämästä tätä velvoitetta.
4. Alusta voidaan saattaa satamaan asti tai sen päällikköä voidaan vaatia ohjaamaan alus tarkastajan valitsemaan satamaan lastiruumien sinetöimisen jälkeen. Jälkimmäisessä tapauksessa tarkastajan on ilmoitettava kyseisen sataman toimivaltaisille valvontaviranomaisille aluksen nimi, rekisteritunnus ja kutsumerkki, mikäli aluksella on sellainen, sekä arvioitu saapumisaika. Aluksen päällikön on ilmoittauduttava valvontaviranomaisille saavuttuaan. Ainoastaan tarkastaja voi murtaa sinetit.
5. Saman jäsenvaltion tarkastajien on suoritettava tarkastusmenettely kokonaisuudessaan paitsi jos jäsenvaltio hyväksyy toisen jäsenvaltion toimivaltaisten viranomaisten suorittamat tarkastusmenettelyt.
6. Jos tarkastusmenettelyt siirretään yhdeltä jäsenvaltiolta toisen jäsenvaltion suoritettavaksi 5 kohdan säännösten mukaisesti, lastiruuma on sinetöitävä ja silloin sovelletaan aluksia, joiden lastiruumat on sinetöity, koskevia 4 kohdan säännöksiä.
6 artikla
Tarkastustulosten suhteellinen arvo
1. Satamassa suoritetun näytteenoton perusteella lasketut prosenttiosuudet saavat etusijan suhteessa merellä suoritetun näytteenoton perusteella saatuihin tuloksiin.
2. Purkamisen aikana suoritetun näytteenoton perusteella lasketut prosenttiosuudet saavat etusijan suhteessa merellä tai satamassa saalista purkamatta suoritetun näytteenoton perusteella saatuihin tuloksiin.
7 artikla
Näytteiden vähimmäiskoot
1. Mikäli näytteenotto suoritetaan merellä, 4 artiklan mukaisesti otettujen näytteiden kokonaispaino ei saa olla alle 100 kilogrammaa.
2. Mikäli näytteenotto suoritetaan satamassa, 4 artiklan mukaisesti otettujen näytteiden kokonaispaino ei saa olla alle 100 kilogrammaa tai NUM 1
DEN 2000
:aa aluksesta puretun lastin painosta tai aluksella olevasta kokonaissaalismäärästä ainoastaan korkein arvo huomioon ottaen.
8 artikla
Kumotaan asetus (ETY) N:o 3421/84.
9 artikla
Tämä asetus tulee voimaan kolmantena päivänä siitä, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä huhtikuuta 1987.

Labels: 6